
Esselamu alejkum


Da li je dozvoljeno tokom vožnje upozoriti druge učesnike u saobraćaju, blicanjem svjetlima, da je u blizini radarska kontrola ili policija?


Zanima me šerijatski stav po pitanju **nemarnih vozača** koji svojom brzom vožnjom ugrožavaju druge ljude, tj. da li da ih upozorimo na radar i policiju blicanjem ili da pustimo da ih kazne pa da se opamete i poštuju ograničenja brzine?


Pitao sam policajca da li postoji član u zakonu o bezbjednosti saobraćaja koji zabranjuje ovakav postupak (blicanje i upozoravanje na radar) i odgovorio je da ne postoji.


 


* 
* 
* 
* 
* 
* 
* 

 

Je li dozvoljeno blicati tj. upozoriti učesnike u saobraćaju na radrsku kontrolu?
=================================================================================

 

Ve alejkumus selamu ve rahmetullahi…


Islamski učenjaci su stava da bi se u eventualni islamsku/šerijatsku državu, sa halifom svih muslimana, iz ovog sekularnog sistema u kojem živimo, prvo i prije svega prenijeli saobraćajni znaci.


To iz razloga što su utemeljeni na ljudskoj sigurnosti i očuvanju života, a prvi cilj Šerijata, slanja Poslanika, ase, i objavljivanja Knjiga od strane Allaha Uzvišenog, nakon očuvanja vjere, jeste očuvanje života.


S tim u vezi, saobračajni znaci su kompatibilni sa Šerijatom, i u skladu sa tzv. Mekasidima, tj. ciljevima Šerijata.


Iz tog razloga, saobraćajni znaci se trebaju poštovati, i za njih, shodno gornjoj interpretaciji, račun će se polagati i bićemo pitani. Naravno, nije se lahko stalno i uvijek svih znakova i ograničenja u saobraćaju pridržavati, Allaha molimo da oprosti i bude milostiv.


Iz ovoga se može razumjeti da je blicanje, tj. signaliziranje vozačima čime se upozorava na policiju koja je u službi zaštite zakona i saobraćajnih propisa koji su, rekli smo, u skladu sa Šerijatom, zabranjeno, pogotovo što se time upozoravaju potencijalne ubice i siledžije za volanom koji bi intervencijom policije mogli biti sankcionisani i možda se zbog toga promijenili i postali bolji.


Allah Uzvišeni najbolje zna…


